  Майя Бывальцева 22-тӥ инвожое Ижкарын «Свеча памяти» но «Красная гвоздика» ужрадъёс ортчозы. Со сярысь Удмуртилэн шоркарезлэн пресс-службаез ивортэ. 4 часын Вормон скверын мер огазеяськонъёслэн азьветлӥсьёссы Быдӟым Атыкай ожын бырем ожгарчиосты буре вайыса сюсьтылъёс ӝуатозы. 10 часын Ожгар но уж данлыкъя монумент дорын Быдӟым ож кутсконлы сӥзем митинг ортчоз. Собере люкаськемъёс Ялан ӝуась тыл доры сяськаос понозы. Сяме пырем «Красная гвоздика» ужрад Вормон скверын 10 часын кутскоз. Отчы котькуд мылкыд карись пыриськыны быгатоз. Люкам коньдон ож интыосысь ветеранъёслы юрттыны мыноз. Озьы ик 22-тӥ инвожое 11 часын Вормон скверын атыкай музъемез гажан мылкыдо творчествоя «Мар со Шаер?» («Что такое Родина?») элькун акция ортчоз. «Вормонлэн волонтеръёсыз» историен герӟаськем квест ортчытозы, солэн сценариез но куронъёс зэмос учыръёс но ветеранъёслэн тодэ ваёнъёссы вылын гожтэмын.  Тегъёс: Мерлык Ижкар Удмуртия БыдӟымАтыкайож буреваён  